Lav et referat af nedenstående tekst:

Tekst:
Det stråtækte tag er simpelthen konstrueret forkert og kan ikke klare mange flere danske regnfyldte somre. Det er pilråddent. Det er en syns- og skønsrapport, der slår fast, at taget er bygget forkert og for dårligt. Det er personalet i Aalborg Zoo selv, der gennem længere tid har observeret flere huller i det bare seks år gamle tag, og tagets tilstand kommer bag på Zoos driftschef Peter Sønderby. - Jamen, havde vi vidst det, vi ved i dag, havde vi selvfølgelig aldrig valgt et sådan stråtag. Men de rådgivere, vi havde på byggeriet af blandt andet den afrikanske stald, fortalte, at det kunne lade sig gøre. Vi havde fået at vide, at taget kunne holde mellem 25 og 50 år, og det kommer fuldstændigt bag på os, at vi skal ud og skifte det allerede nu, siger Peter Sønderby. Aalborg Zoo har overvejet at placere et ansvar for det, der betegnes som dårligt håndværk, men da der ikke findes byggeregler for netop byggeri af stråtækte tage blot vejledninger, så har Zoo besluttet selv at betale for et nyt tag. Det ventes at løbe på omkring tre millioner kroner. Driftschef Peter Sønderby understreger, at havens øvrige stråtækte tage ikke fejler noget. Taget pilles ned til september.

Referat:
En konstruktionsfejl i taget på den store afrikanske stald i Aalborg Zoo gør nu, at taget skal pilles ned, og det stråtækte tag erstattes af et trætag.